— Галоўным вынікам году для Адарвірога стаў выпуск нашага альбома, да якога мы так доўга крочылі. І першая палова году, канечне, праходзіла пад знакам завяршальнай працы, усе турбаваліся пра гук, мастэрынг, выданне дыскаў і да т.п. Ну і самае непараўнальнае пачуцце — гэта яго рэліз. На Калядным фэсце выканаем некалькі кампазіцый з альбома. Можа не ўсё атрымалася так, як мы жадалі, але мы зрабілі высновы і будзем працаваць над памылкамі. Цяпер асноўныя турботы – падтрыхтоўка да Лютага фэсту, каб ён сапраўды стаў лютым.